As ’n mens kyk na hierdie lys name, is dit duidelik dat Wrestlerish reeds saam met die vet visse in die plaaslike musiekpoel swem. Dis net ’n kwessie van tyd voor die Suid-Afrikaanse gehore behoorlik van hulle kennis neem. En met The Rude Mechanical, waarvan die liedjies die vermoë besit om vir dae aaneen nog in jou kop te draai, maak hulle dit vir ons moeilik om hulle te ignoreer.